Ivana Vrdoljak - Wikipedija

# Ivana Vrdoljak

### Izvor: Wikipedija

Ovaj članak zahtijeva stilsku doradu. Članak treba preurediti tako da stilom zadovoljava zahtjeve Wikipedije.

Ivana Vrdoljak (rođena Ranilović), (Koprivnica, 1. rujna 1970. -), hrvatska pjevačica

## [uredi] Biografija

U rodnom gradu završava osnovnu, srednju i glazbenu školu. Paralelno sa školovanjem nastupa na raznim dječjim i festivalima mladih, na državnoj razini, gdje redovito osvaja prve nagrade. Službenim se početkom smatra njezin nastup na festvalu u Zagrebu, nazvanim ""Zagrebfest"" gdje 1989. u duetu sa glazbenikom Ilanom Kabiljo osvaja prvu nagradu. Iste godine dolazi iz Koprivnice na studij u Zagreb, gdje upisuje Filozofski fakultet sveučilišta u Zagrebu, odsjek engleski jezik i književnost koji apsolvira u roku. Od tada stalno živi u Zagrebu. Od 1989. do 1991. pjeva u glazbenom sastavu "Boa", a 1992. započinje dugogodišnju iznimno uspješnu karijeru pjevačice sastava "Electro Team", koji ju promovira u sam vrh hrvatske zabavnoglazbene scene. Kao pjevačica, ali i koautor glazbe i tekstova svih pjesama grupe "Electro Team", osvaja brojne nagrade i priznanja, od kojih valja posebno izdvojiti čak pet Porina, najveće hrvatske diskografske nagrade. "Electro Team" ovu nagradu osvaja u svim prestižnim kategorijama, od najbolje vokalne izvedbe do hita godine. Njihovi se albumi redovito prodaju u platinastim nakladama, a za koncerte traži karta više. Godine 1997. sastav "Electro Team" prestaje sa radom, a iste godine Vanna započinje solističu karijeru i izdaje prvi solistički album. Objavljuje do danas četiri solistička albuma, koji se prodaju u srebrnim i zlatnim nakladama, osvaja još tri "Porina"", jedan za duet, a dva zaredom, 1999. i 2000. godine za najbolju vokalnu izvedbu. Pobjeđuje na festivalu "Zadar Fest", tri godine zaredom 1999. 2000. i 2001. Na festivalu ""Melodije Jadrana"" u Splitu 2000. osvaja nagradu za najcjelovitije djelo, 2002. i 2003. na istom festivalu osvaja nagrade za najbolju vokalnu izvedbu. Početkom 2000. godine, postaje članica Hrvatske zajednice samostalnih umjetnika. Godine 2001. pobjeđuje na "Dora" hrvatskom izboru za pjesmu Eurovizije, te na Eurosongu u Kopenhagenu, 12. svibnja 2001. predstavlja Hrvatsku, gdje zauzima 10. mjesto. Posljednji uspjeh bilježi 2003. godine., pobjedom na Zadar Festu. Iste godine, na samom kraju, izlazi joj posljednji, četvrti po redu samostalni album ""Hrabra kao prije"".

## [uredi] Diskografija

### [uredi] Electro team

1992. "Electro Team" 1994. "Second to none" 1995. "Ja ti priznajem" - promo CD 1996. "Anno Domini 1996."

### [uredi] Solo albumi

1997. "I to sam ja" 1998. "Ispod istog neba" 1999. "Vanna remixes" - promo CD 2000. "24 sata" 2001. "Vanna u Lisinskom" 2003. "Hrabra kao prije" 2005. "Vanna s prijateljima u Lisinskom"

## [uredi] Vanjske poveznice

- Vanna Official Fansite
- Vanna - službena web stranica (u izradi)
- Vannin norveški fansite

Dobavljeno iz "http://hr.wikipedia.org../../../i/v/a/Ivana_Vrdoljak_4df0.html"

Kategorije: Potrebna stilska dorada | Hrvatski pjevači

##### Views

- Članak
- Razgovor
- Trenutna inačica

##### Traži